การตรวจไวรัสตับอักเสบ ชนิดบี และ ชนิดชี ควรตรวจหลังเสี่ยงกี่วัน และตรวจปิดเคสกี่วันครับ
สวัสดีค่ะ ไวรัสตับอักเสบชนิดบี เมื่อติดเชื้อมา อาการจะปรากฏภายใน 2-3 เดือน โดยจะเริ่มจากมีไข้ปวดเมื่อยตามตัว แล้วตามด้วยอาการตับอักเสบ คือตัวเหลือง ตาเหลือง ปวดท้อง เบื่ออาหาร คลื่นไส้ อาเจียน ถ้าตรวจดูจะมีค่า การทำงานของตับสูงกว่าปกติ อาการจะหายได้เองภายใน 2-3 สัปดาห์ ส่วนการตรวจหาการติดเชื้อนั้นหากตรวเลือดหาส่วนประกอบของเชื้อ (HBsAg) อาจมีโอกาสเริ่มตรวจพบได้ที่ 1 สัปดาห์ แต่บางรายอาจนานถึง 9 สัปดาห์ค่ะ ดังนั้น หากให้แน่นอน ก็ควรตรวจหลังจากมีความเสี่ยงมาแล้ว 9 สัปดาห์ค่ะส่วนไวรัสตับอักเสบชนิดซี มักไม่ทำให้เกิดอาการ ต้องเจาะเลือดตรวจโดยหากเป็นการตรวจหาระดับภูมิคุ้มกัน (Anti-HCV) จะเริ่มตรวจพบได้ที่ 3 สัปดาห์ แต่ส่วนใหญ่จะตรวจพบได้ที่ 6 สัปดาห์หลังรับเชื้อ บางรายอาจนานถึง 12 สัปดาห์ ดังนั้น หากให้แน่นอน ก็ควรตรวจหลังจากมีความเสี่ยงมาแล้ว 12 สัปดาห์ค่ะ